pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีระบุการต่ออายุเกษียณราชการเป็น 63 ปี เป็นเพียงข้อเสนอคณะกรรมการปฏิรูป เผยไม่ใช่การต่ออายุราชการ แต่เป็นการใช้ประโยชน์จากบุคคลากรในสาขาที่คลาดแคลน
วันอังคารที่ 10 เมษายน 2561
นายกรัฐมนตรีระบุการต่ออายุเกษียณราชการเป็น 63 ปี เป็นเพียงข้อเสนอคณะกรรมการปฏิรูป เผยไม่ใช่การต่ออายุราชการ แต่เป็นการใช้ประโยชน์จากบุคคลากรในสาขาที่คลาดแคลน
นายกรัฐมนตรีระบุการต่ออายุเกษียณราชการเป็น 63 ปี เป็นเพียงข้อเสนอคณะกรรมการปฏิรูป เผยไม่ใช่การต่ออายุราชการ แต่เป็นการใช้ประโยชน์จากบุคคลากรในสาขาที่คลาดแคลน
วันนี้ (10 เมษายน 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงกรณีการต่ออายุเกษียณราชการเป็น 63 ปี ว่า เรื่องดังกล่าวต้องคํานึงถึงคนที่อยู่ในระบบด้วย และต้องดูว่าจะให้ผู้สูงอายุมีงานทําในสาขาที่ขาดแคลนได้อย่างไร เช่น หมอ นักวิชาการ พออายุ 60 ปี ต้องเกษียณ แต่ถ้าบุคลากรเหล่านี้ยังมีประโยชน์ เราจะนํามาใช้ประโยชน์อย่างไร ซึ่งไม่ใช่เป็นการต่ออายุราชการ
สําหรับความคิดเห็นที่คณะกรรมการปฏิรูปเสนอขึ้นมานั้น รัฐบาลจะต้องพิจารณาคัดกรองอีกที ซึ่งเรื่องดังกล่าวเป็นเพียงข้อเสนอขั้นแรก ถึงแม้จะมีการประกาศไปแล้ว ขั้นต่อไปรัฐบาลจะต้องมีกฎเกณฑ์ ระเบียบให้ชัดเจนต่อไป
----------------------------------------
รัฐบาลไทย-ข่าวทำเนียบรัฐบาล-สมอ. เปิดรับฟังความคิดเห็น หลังปรับปรุงมาตรฐาน ผลิตภัณฑ์อุตสาหกรรมเหล็กกล้าทรงแบนรีดร้อน
วันอังคารที่ 6 มิถุนายน 2560
สมอ. เปิดรับฟังความคิดเห็น หลังปรับปรุงมาตรฐาน ผลิตภัณฑ์อุตสาหกรรมเหล็กกล้าทรงแบนรีดร้อน
​สํานักงานมาตรฐานผลิตภัณฑ์อุตสาหกรรม (สมอ.) เปิดรับฟังความคิดเห็นของผู้มีส่วนได้เสียหรือผู้มีผลประโยชน์เกี่ยวข้องกับมาตรฐานผลิตภัณฑ์อุตสาหกรรม เหล็กกล้าทรงแบนรีดร้อนสําหรับงานทั่วไปและงานดึงขึ้นรูป ก่อนตราพระราชกฤษฎีกาต่อไป
นายพิสิฐ รังสฤษฎ์วุฒิกุล เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ปัจจุบัน สมอ. มีพระราชกฤษฎีกากําหนดให้ผลิตภัณฑ์อุตสาหกรรมต้องเป็นไปตามมาตรฐาน หรือมาตรฐานบังคับ จํานวน 105 มาตรฐาน เพื่อคุ้มครองผู้บริโภคให้ได้รับความปลอดภัยจากการใช้ผลิตภัณฑ์อุตสาหกรรม มีผลทําให้ผู้ทํา ผู้นําเข้า รวมทั้งผู้จําหน่ายผลิตภัณฑ์ดังกล่าวจะต้องปฏิบัติตามกฎหมาย โดยต้องได้รับใบอนุญาตจาก สมอ. ก่อนทําและนําเข้า ขณะเดียวกัน ผู้จําหน่ายก็ต้องจําหน่ายสินค้าที่มีเครื่องหมาย มอก. เท่านั้น หากฝ่าฝืนจะถูกดําเนินคดีตามกฎหมาย สําหรับบทลงโทษในกรณีทําหรือนําเข้าผลิตภัณฑ์อุตสาหกรรมโดยไม่ได้รับใบอนุญาต มีโทษจําคุกไม่เกิน 2 ปี หรือปรับไม่เกิน 1,000,000 บาท หรือทั้งจําทั้งปรับ ร้านค้าที่จําหน่ายผลิตภัณฑ์อุตสาหกรรมที่ไม่เป็นไปตามกฎหมาย จําคุกไม่เกิน 1 เดือน หรือปรับตั้งแต่ 5,000-50,000 บาท หรือทั้งจําทั้งปรับ
มาตรฐานผลิตภัณฑ์อุตสาหกรรม เหล็กกล้าคาร์บอนทรงแบนรีดร้อน สําหรับงานทั่วไปและงานขึ้นรูป มอก. 528-2548 ปัจจุบันเป็นมาตรฐานบังคับ สมอ. ได้แก้ไขปรับปรุงมาตรฐานดังกล่าวให้เหมาะสมยิ่งขึ้น และในขั้นตอนรับฟังความคิดเห็นตามกฎหมาย ปรากฏว่ามีผู้เสนอความเห็นให้เพิ่มเติมชนิด : เหล็กแผ่นม้วนหน้าแคบ และชั้นคุณภาพ HR5 ซึ่งเมื่อนําเสนอคณะกรรมการมาตรฐานผลิตภัณฑ์อุตสาหกรรม (กมอ.) พิจารณาแล้ว กมอ. มีมติเห็นชอบ และให้ สมอ. ไปดําเนินการรับฟังความคิดเห็นเพิ่มเติมอีกครั้งหนึ่ง เนื่องจากการแก้ไขดังกล่าวมีนัยยะสําคัญ ดังนั้นผู้ใดประสงค์จะแสดงความคิดเห็น สามารถดูรายละเอียดได้ที่ กองกฎหมาย สมอ. โทรศัพท์ 0 2202 3322 หรือ www.tisi.go.th” และให้แสดงความคิดเห็นพร้อมเหตุผลกลับมาที่ สมอ. ภายในวันที่ 15 มิถุนายน 2560 เลขาธิการ สมอ. กล่าว
รัฐบาลไทย-ข่าวทำเนียบรัฐบาล-“ยุติธรรม” ผสานพลังทุกภาคส่วน เผยแพร่ผลงานพุทธศิลป์จากฝีมือผู้ต้องขัง ผ่านนิทรรศการ "จากมือที่เปื้อนบาป สู่มือที่ปั้นบุญ" ครั้งที่ ๒
วันจันทร์ที่ 13 มีนาคม 2560
“ยุติธรรม” ผสานพลังทุกภาคส่วน เผยแพร่ผลงานพุทธศิลป์จากฝีมือผู้ต้องขัง ผ่านนิทรรศการ "จากมือที่เปื้อนบาป สู่มือที่ปั้นบุญ" ครั้งที่ ๒
นายธวัชชัย ไทยเขียว รองปลัดกระทรวงยุติธรรม เป็นประธานเปิดนิทรรศการ "จากมือที่เปื้อนบาป สู่มือที่ปั้นบุญ" ครั้งที่ ๒
เมื่อวันเสาร์ที่ ๑๑ มีนาคม ๒๕๖๐ เวลา ๑๔.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานเปิดนิทรรศการ "จากมือที่เปื้อนบาป สู่มือที่ปั้นบุญ" ครั้งที่ ๒
จัดโดยโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
ร่วมกับกรมราชทัณฑ์ เรือนจํากลางบางขวาง เครือข่ายพุทธิกาเพื่อพระพุทธศาสนาและสังคม
คณะมัณฑนศิลป์ มหาวิทยาลัยศิลปากร ตลอดจนองค์กรเพื่อสังคมและภาคเอกชน
เพื่อเผยแพร่ผลงานพุทธศิลป์จากฝีมือผู้ต้องขังที่ได้รับการอบรมการปั้นพระพุทธรูป
ในโครงการปั้นดินให้เป็นบุญ ทั้งนี้ เพื่อพัฒนาจิตใจผู้ต้องขังโทษสูงให้มีความสงบและมีสมาธิ
สามารถใช้ชีวิตอยู่ในเรือนจําได้อย่างมีอิสระทางใจ โดยยึดมั่นหลักคําสอนทางพระพุทธศาสนา
สําหรับนิทรรศการ "จากมือที่เปื้อนบาป สู่มือที่ปั้นบุญ" ครั้งที่ ๒
จัดขึ้นตั้งแต่วันที่ ๑๑ - ๑๙ มีนาคม ๒๕๖๐
ณ หอจดหมายเหตุพุทธทาส อินทปัญโญ (สวนโมกข์) กรุงเทพฯ
รัฐบาลไทย-ข่าวทำเนียบรัฐบาล-ทส. ร่วมเป็นสักขีพยานในการมอบสมุดประจำตัวผู้ได้รับการคัดเลือกให้ทำกินในชุมชน โครงการจัดที่ดินทำกินให้ชุมชน (คทช.) ตามนโยบายรัฐบาล ในพื้นที่ป่าสงวนแห่งชาติ พื้นที่ป่าแม่ปายฝั่งซ้าย
วันพฤหัสบดีที่ 18 มกราคม 2561
ทส. ร่วมเป็นสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชน โครงการจัดที่ดินทํากินให้ชุมชน (คทช.) ตามนโยบายรัฐบาล ในพื้นที่ป่าสงวนแห่งชาติ พื้นที่ป่าแม่ปายฝั่งซ้าย
ทส. ร่วมเป็นสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชน โครงการจัดที่ดินทํากินให้ชุมชน (คทช.) ตามนโยบายรัฐบาล ในพื้นที่ป่าสงวนแห่งชาติ พื้นที่ป่าแม่ปายฝั่งซ้าย จังหวัดแม่ฮ่องสอน
กระทรวงทรัพยากรธรรมชาติและสิ่งแวดล้อม ร่วมเป็นสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชน โครงการจัดที่ดินทํากินให้ชุมชน (คทช.) ตามนโยบายรัฐบาล ในพื้นที่ป่าสงวนแห่งชาติ
พื้นที่ป่าแม่ปายฝั่งซ้าย จังหวัดแม่ฮ่องสอน จํานวน 2,191 แปลง จาก 11 หมู่บ้าน 4 ตําบล ราษฎร จํานวน 1,610 คน ซึ่งโครงการ คทช. ให้สิทธิ์แก่ผู้ที่อยู่อาศัยและทํากินตั้งแต่ก่อนปี 2541 เป็นระยะเวลา 30 ปี โดยเสียค่าธรรมเนียมภาษีที่ดิน ไร่ละ 25 บาท (30 ปี) และต่ออายุให้ได้ 1 ครั้ง (30 ปี) ไม่สามารถขายสิทธิ์ได้ แต่ถ่ายโอนให้ทายาทได้ ส่วนผู้ที่มาครอบครองสิทธิ์ที่ดินหลังปี 2541 ต้องปลูกไม้ยืนต้นไร่ละ 40 ต้น ทั้งนี้ การดําเนินการดังกล่าวเพื่อแก้ไขปัญหาของประชาชนด้านที่อยู่อาศัยและที่ดินทํากินและเพื่อเป็นการสร้างสมดุลระหว่างการใช้ประโยชน์และการอนุรักษ์ทรัพยากรธรรมชาติและสิ่งแวดล้อมอย่างยั่งยืนตามนโยบายรัฐบาล
โดยในโอกาสนี้ (17 มกราคม 2561) พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และนายกฤษฎา บุญราช รัฐมนตรีว่าการกระทรวงเกษตรและสหกรณ์ ร่วมเป็นสักขีพยานในพิธีดังกล่าว โดยมี นายสืบศักดิ์ เอี่ยมวิจารณ์ ผู้ว่าราชการจังหวัดแม่ฮ่องสอน เป็นผู้มอบ ณ ห้องประชุม โรงเรียนสอนศึกษา ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ตําบลจองคํา อําเภอเมือง จังหวัดแม่ฮ่องสอน
รัฐบาลไทย-ข่าวทำเนียบรัฐบาล-นายกรัฐมนตรีเผยเครื่องบินทหารตก เหตุสภาพอากาศเปลี่ยนแปลง ระบุมีการเปลี่ยนเครื่องยนต์ทุก  5 - 10 ปี
วันอังคารที่ 10 กรกฎาคม 2561
นายกรัฐมนตรีเผยเครื่องบินทหารตก เหตุสภาพอากาศเปลี่ยนแปลง ระบุมีการเปลี่ยนเครื่องยนต์ทุก  5 - 10 ปี
นายกรัฐมนตรีเผยเครื่องบินทหารตก เหตุสภาพอากาศเปลี่ยนแปลง ระบุมีการเปลี่ยนเครื่องยนต์ทุก  5 - 10 ปี
วันนี้ (10 กรกฎาคม 2561) เวลา 15.05 น. ณ บริเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรี กล่าวถึงกรณีอุบัติเหตุเครื่องบินลาดตระเวน U - 17 ของกองทัพบก ตกที่ จังหวัดแม่ฮ่องสอนว่า รู้สึกเสียใจกับอุบัติเหตุที่เกิดขึ้น ซึ่งช่วงนี้มีอุบัติเหตุเกิดขึ้น 3 เรื่องทั้งทางบก ทางเรือ และทางอากาศ ถือว่าเป็นบทเรียน และขอแสดงความเสียใจกับครอบครัวผู้สูญเสียชีวิต แต่เราจะเสียขวัญไม่ได้ และไม่มีนักบินคนไหนที่อยากจะให้เครื่องบินตก ซึ่งเขาไม่ได้ไปบินเล่น แต่เขาไปลาดตะเวนชายแดน ทั้งนี้ ถึงแม้เครื่องบินที่ใช้งานมีอายุ 40 ปี แต่เขาก็มีการเปลี่ยนเครื่องยนต์อยู่ แม้ว่าตัวถังของเครื่องบินจะมีอายุการใช้งานได้ 50 - 60 ปี แต่ทุก 5 - 10 ปีต้องมีการเปลี่ยนเครื่องยนต์ใหม่หมด โดยเข้าใจว่าเหตุการณ์ดังกล่าว เกิดจากสภาพอากาศ เพราะอากาศไม่แน่นอน
นายกรัฐมนตรีกล่าวต่อไปว่า สมัยก่อนผมก็ขึ้นเครื่องบินโบราณแบบ 2 ที่นั่ง รวมถึงเครื่องบินแอล 17 เครื่องบินแอล 19 รวมถึงเฮลิคอปเตอร์ ฮิว อี้ และอย่างที่เคยเล่าว่าเป็นเฮลิคอปเตอร์เครื่องยนต์เดียว ดับเมื่อไหร่ก็ไม่รู้ ต้องปลุกพระเอา วันนี้ก็ยังบินอยู่ เพราะเราต้องใช้ขนส่งลําเลียงอาหาร แต่ก็มีการซื้อทดแทนไปเรื่อย ๆ อย่างที่บอกเครื่องบินก็ต้องซ่อม เก่าแค่ไหนก็ตามก็ต้องซ่อมเครื่องยนต์ ความผิดพลาดต่าง ๆ ส่วนใหญ่เกิดจากสภาพอากาศทั้งสิ้น
----------------------------------------------------------------
รัฐบาลไทย-ข่าวทำเนียบรัฐบาล-พ.อ.วินธัย สุวารี โฆษก ทบ. ชี้แจงประเด็นการเปิดบ่อนกาสิโนบนพื้นที่ทับซ้อน ไทย กัมพูชา บริเวณ จว.บุรีรัมย์
วันพฤหัสบดีที่ 23 มีนาคม 2560
พ.อ.วินธัย สุวารี โฆษก ทบ. ชี้แจงประเด็นการเปิดบ่อนกาสิโนบนพื้นที่ทับซ้อน ไทย กัมพูชา บริเวณ จว.บุรีรัมย์
พ.อ.วินธัย สุวารี โฆษก ทบ. ชี้แจงประเด็นการเปิดบ่อนกาสิโนบนพื้นที่ทับซ้อน ไทย กัมพูชา บริเวณ จว.บุรีรัมย์
พ.อ.วินธัย สุวารี โฆษก ทบ. ชี้แจงประเด็นการเปิดบ่อนกาสิโนบนพื้นที่ทับซ้อน ไทย กัมพูชา บริเวณ จว. บุรีรัมย์
โดยจากกรณีที่มีการให้ข้อมูลผ่านทางโซเชี่ยล เรื่องการเปิดบ่อนกาสิโนบนพื้นที่ทับซ้อน ไทย กัมพูชา บริเวณ จว. บุรีรัมย์นั้น. เพื่อป้องกันความสับสน ขอเรียนว่าข้อมูลจากบางแหล่งที่มานําเสนออยู่นั้น.อาจไม่มีที่มาอ้างอิงได้จากหลักฐานของทางราชการ แล้วไปนําเสนออาจทําให้สังคมเข้าใจสับสน หรือเข้าใจผิดได้.
ในข้อเท็จจริง ชายแดนไทย-กัมพูชาตลอดทั้งแนวยังมีความไม่ชัดเจนเรื่องเส้นเขตแดน เนื่องจากการยึดถือหลักฐานแผนที่ฝ่ายละฉบับ จึงอาจมีเส้นทับคลาดเคลื่อนบ้าง. รวมถึงหลักเขตแดนเดิมบางจุดสูญหายหรือถูกโยกย้ายจากตําแหน่งเดิม
ในปัจจุบันทั้งสองฝ่ายได้ร่วมกันแก้ไขปัญหาโดยตั้งคณะกรรมาธิการปักปันเขตแดนร่วมมาดําเนินการสํารวจและปักปันเขตแดนร่วมกัน ซึ่งอยู่ในระหว่างการดําเนินการซึ่งยังไม่แล้วเสร็จครบทุกจุด
สําหรับพื้นที่บริเวณช่องสายตะกู อ.บ้านกรวด จว.บุรีรัมย์ ก็เช่นเดียวกันที่ทั้งสองฝ่ายยังอ้างแนวเขตแดนที่แตกต่างกัน. การดําเนินการเปิดจุดผ่านแดนโดยเพื่อไม่ให้มีผลกระทบต่อเส้นเขตแดนดังกล่าว ทั้งสองฝ่ายจึงได้หารือร่วมกันที่จะกันพื้นที่แนวเขตที่อาจจะหรือคาดว่าเป็นเส้นเขตแดน เพื่อ ไม่ให้มีการก่อสร้างใดๆในพื้นที่ที่มีการกันเอาไว้ดังกล่าวนี้ โดยให้กันพื้นที่ออกไปฝ่ายละ 130 เมตร. สําหรับบ่อนกาสิโนของกัมพูชาที่บางบุคคลอ้างถึงนั้นก็ได้ก่อสร้างอยู่หลังแนวเขต 130 เมตรนี้
จึงมั่นใจว่าบ่อนกาสิโนดังกล่าวตั้งอยู่ในเขตประเทศกัมพูชา และอยู่นอกแนวเขตแผนที่ที่ประเทศไทยยึดถือ รวมถึงอยู่นอกเขตพื้นที่ทับซ้อนอย่างแน่นอน ซึ่งสามารถแสดงได้ด้วยหลักฐานที่เป็นของทางราชการ
รัฐบาลไทย-ข่าวทำเนียบรัฐบาล-สธ.จับมืออปท.ตรวจเข้มกิจการหลังผ่อนปรน
วันอาทิตย์ที่ 3 พฤษภาคม 2563
สธ.จับมืออปท.ตรวจเข้มกิจการหลังผ่อนปรน
กระทรวงสาธารณสุข ขอประชาชนร่วมตรวจสอบสถานประกอบการที่เริ่มเปิดบริการต้องสอบผ่านเกณฑ์มาตรฐานการสกัดโควิด 19 ยืนยันต้องคัดกรองเข้มข้น พร้อมยกผู้ประกอบการเป็นแม่ทัพด่านหน้าสู้ศึกหลังเริ่มผ่อนปรนมาตรการ
กระทรวงสาธารณสุข ขอประชาชนร่วมตรวจสอบสถานประกอบการที่เริ่มเปิดบริการต้องสอบผ่านเกณฑ์มาตรฐานการสกัดโควิด 19 ยืนยันต้องคัดกรองเข้มข้น พร้อมยกผู้ประกอบการเป็นแม่ทัพด่านหน้าสู้ศึกหลังเริ่มผ่อนปรนมาตรการ ขณะที่กรมการส่งเสริมการปกครองท้องถิ่นสั่ง อปท.คุมเข้มตลาดสด/ตลาดนัดทั่วประเทศ เว้นระยะห่างแผงค้า กระตุ้นให้ล้างมือ สวมหน้ากาก วัดไข้ก่อนเข้าตลาด พร้อมผนึกกําลังสาธารณสุขจัดทีมลงพื้นที่ตรวจสอบมาตรฐานกิจการที่เริมให้บริการ เพื่อให้เกิดความปลอดภัยร่วมกัน
บ่ายวันนี้ (3 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์อนุพงศ์ สุจริยากุล นายแพทย์ผู้ทรงคุณวุฒิ กรมควบคุมโรค กล่าวว่า หลังจากที่รัฐบาลประกาศมาตรการผ่อนปรนให้ 6 กลุ่มสถานประกอบการสามารถดําเนินกิจการได้ อยากขอให้ทั้งผู้ประกอบการได้ตระหนักในมาตรการผ่อนปรน ต้องเข้มงวดเรื่องการป้องกันการแพร่กระจายเชื้อทั้งจากผู้รับบริการและผู้ให้บริการ ส่วนประชาชนจะต้องไม่ผ่อนคลายมาตรการสุขอนามัยส่วนตัวที่ได้ปฏิบัติเป็นอย่างดีมาตลอด ทั้งการสวมหน้ากาก ล้างมือให้สะอาด และการเว้นระยะห่างทางสังคม นอกจากนี้ เมื่อตลาดสดและตลาดนัดเปิดบริการอีกครั้งตามปกติในทุกพื้นที่ จะต้องยึดตามเกณฑ์สุขอนามัยและให้เป็นไปตามการควบคุมของหน่วยงานที่กํากับดูแลในแต่ละพื้นที่
นายแพทย์บัญชา ค้าของ รองอธิบดีกรมอนามัย กล่าวว่า ในเดือนพฤษภาคมนี้เกิด 2 ปรากฏการณ์ คือ 1.ประชาชนเดินทางกลับต่างจังหวัด และ 2.การผ่อนปรนมาตรการล็อกดาวน์กิจการบางประเภทกลับมาเปิดกิจการได้ จึงต้องร่วมมืออย่างเข้มข้นในการป้องกันการแพร่กระจายของเชื้อไม่ให้ระดับการระบาดสูงขึ้นอีกครั้งจนเกินควบคุม รอบนี้ต้องยกให้ผู้ประกอบการเป็นแม่ทัพด่านหน้าในการต้านโควิด 19 เพราะต้องเข้มข้นเรื่องมาตรการสกัดการแพร่เชื้อ ส่วนลูกทัพคือประชาชนผู้ใช้บริการต้องร่วมมือรักษาความสะอาด ล้างมือ สวมหน้ากาก เว้นระยะห่าง นอกจากนี้ ต้องร่วมตรวจสอบสถานประกอบการว่ามีความพร้อมเรื่องป้องกันการระบาดหรือไม่ โดยสามารถส่งข้อมูลย้อนกลับผ่าน THAISTOPCOVID (stopcovid.anamai.moph.go.th) เพื่อให้หน่วยงานเกี่ยวข้องเข้าไปตรวจสอบ
ขณะที่ นายทวี เสริมภักดีกุล รองอธิบดีกรมส่งเสริมการปกครองท้องถิ่น กระทรวงมหาดไทย กล่าวว่า ได้ประสานหน่วยงานในพื้นที่ระดับจังหวัดมีผู้ว่าราชการจังหวัดเป็นหัวหน้าชุด ส่วนระดับอําเภอ มอบหมายนายอําเภอเป็นหัวหน้าชุด เข้าตรวจสอบมาตรฐานการเปิดให้บริการของสถานประกอบการ ตลาดสด และตลาดนัดในแต่ละพื้นที่ โดยมีตลาดที่อยู่กํากับองค์กรปกครองส่วนท้องถิ่น (อปท.) กว่า 4,000 แห่งรวมทั้งตลาดนัดที่อยู่ในควบคุมจํานวนมาก จะต้องปฏิบัติตามเกณฑ์ที่กระทรวงสาธารณสุข กําหนด เน้นการเว้นระยะห่างของแผงค้าอย่างน้อยให้ห่าง 1 เมตร มีการวัดไข้คัดกรองผู้ใช้บริการและผู้ประกอบการ จัดทางเข้าออกทางเดียว การทําความสะอาดตลาด แผงค้า ห้องน้ํา อย่างต่อเนื่อง รวมทั้ง การสนับสนุนหน้ากากผ้าที่สนับสนุนให้ทําใช้เองกว่า 52 ล้านชิ้นไปยังหน่วยงานท้องถิ่น และการจัดการขยะอย่างถูกสุขอนามัย โดยองค์การปกครองส่วนท้องถิ่นให้ความร่วมมืออย่างเต็มที่ในการควบคุมโรคครั้งนี้
************************************** 3 พฤษภาคม2563
รัฐบาลไทย-ข่าวทำเนียบรัฐบาล-แผนพัฒนาพลังงานไฟฟ้า PDP2018
วันศุกร์ที่ 18 พฤษภาคม 2561
แผนพัฒนาพลังงานไฟฟ้า PDP2018
โดยพิจารณาความต้องการใช้พลังงานไฟฟ้าเป็นรายภูมิภาคและให้ความสําคัญกับความมั่นคงทางพลังงาน
แผนพัฒนาพลังงานไฟฟ้า PDP2018
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําลังจัดทําแผนพัฒนากําลังผลิตไฟฟ้าของประเทศ ปี 2561 โดยพิจารณาความต้องการใช้พลังงานไฟฟ้าเป็นรายภูมิภาคและให้ความสําคัญกับความมั่นคงทางพลังงาน กระจายสัดส่วนของเชื้อเพลิงที่ใช้ให้หลากหลายเพื่อรองรับภาวะวิกฤติ และพัฒนาระบบไฟฟ้าขนาดเล็กแบบกระจายศูนย์ เป็นต้น ส่งเสริมการผลิตไฟฟ้าที่มีต้นทุนต่ํา ลดการปล่อยก๊าซคาร์บอนไดออกไซต์ ส่งเสริมระบบไฟฟ้าขนาดเล็กในพื้นที่ห่างไกล นิคมอุตสาหกรรมหรือเขตเศรษฐกิจพิเศษ พร้อมทั้งส่งเสริมประสิทธิภาพในระบบไฟฟ้าทั้งด้านการผลิตและการใช้ เพื่อรองรับการใช้พลังงานไฟฟ้าของประเทศไปถึงอนาคตอีก 20 ปีข้างหน้า ทั้งนี้ รัฐบาลจะจัดเวทีประชาพิจารณ์ต่อเรื่องดังกล่าว ในเดือน มิ.ย.61 เพื่อสร้างการมีส่วนร่วมของประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 7 มิถุนายน 2563
วันอาทิตย์ที่ 7 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 มิถุนายน 2563
วันนี้ (7 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่7 มิถุนายน 2563
วันนี้ (7 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้อรายใหม่ 8 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (สหรัฐอาหรับเอมิเรตส์ 5 ราย, คูเวต 2 ราย, อินเดีย 1 ราย) มีผู้ป่วยกลับบ้านได้ 1 ราย ยอดผู้ป่วยกลับบ้านสะสม 2,972 ราย หรือคิดเป็นร้อยละ 95.5 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 82 ราย หรือร้อยละ 2.63 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,112 ราย
ขณะนี้สถานการณ์การติดเชื้อโควิด 19 ไม่มีผู้ติดเชื้อภายในประเทศต่อเนื่องเป็นเวลา 13 วันแล้ว และหลังมาตรการผ่อนปรนระยะที่ 3 (วันที่ 1 มิถุนายน 2563) เป็นเวลา 7 วัน ยังไม่พบผู้ติดเชื้อภายในประเทศ เป็นผลมาจากความร่วมมือร่วมใจของประชาชนและผู้ประกอบการที่ปฏิบัติตามมาตรการป้องกันการแพร่ระบาดของเชื้อได้อย่างมีประสิทธิภาพ ทั้งการเว้นระยะห่าง ล้างมือบ่อยๆ และการสวมหน้ากากอนามัย/หน้ากากผ้าเมื่อออกนอกบ้าน โดยเฉพาะเมื่อไปในสถานที่ชุมชน หรือใช้บริการระบบขนส่งสาธารณะ ซึ่งสอดคล้องกับคําแนะนําขององค์การอนามัยโลก เมื่อวันที่ 5 มิถุนายน 2563 ที่ระบุไว้ว่าการสวมหน้ากากอนามัยหรือหน้ากากผ้า เมื่ออยู่นอกเคหะสถานนั้น “เป็นหนึ่งในวิธีซึ่งมีประสิทธิภาพ” ในการลดความเสี่ยงติดเชื้อและแพร่เชื้อโรค โดยยังต้องรักษาสุขอนามัย คือ การล้างมือให้ถูกวิธี และการรักษาระยะห่างจากผู้อื่นให้เป็นปกติสม่ําเสมอ
สําหรับผู้ติดเชื้อรายใหม่ในช่วงนี้กว่าร้อยละ 98 เป็นคนไทยที่เดินทางมากลับมาจากต่างประเทศและเข้าระบบเฝ้าระวังในสถานที่รัฐจัดให้ ส่วนใหญ่เป็นผู้ที่เดินทางมาจากประเทศที่มีประชากรหนาแน่น อัตราป่วยสูง คือ คูเวต ซาอุดิอาระเบีย อินโดนีเซีย ปากีสถาน และกาตาร์ เป็นต้น
ศูนย์บริหารสถานการณ์โควิด 19 (ศบค.) ขอแนะนําประชาชนกลุ่มเสี่ยงโดยเฉพาะผู้ป่วยโรคเรื้อรัง เช่น ความดันโลหิตสูง เบาหวาน ขอให้ดูแล ป้องกันตัวเองและปฏิบัติการตามมาตรการอย่างเคร่งครัด ขอให้อยู่บ้าน รับประทานยาตามแพทย์สั่งอย่างต่อเนื่อง เพราะหากติดเชื้อจะมีอาการรุนแรงและมีอัตราการเสียชีวิตสูง เนื่องจากมีการวิจัยในประเทศจีน ศึกษาผู้ป่วยโควิด 19 ที่รักษาในอู่ฮั่นจํานวนเกือบ 3,000 ราย พบว่า ผู้ป่วยที่มีภาวะความดันโลหิตสูงจะมีอัตราการเสียชีวิตถึงร้อยละ 4 ขณะที่ผู้ป่วยที่มีความดันโลหิตปกติจะเสียชีวิตร้อยละ 1.1 หรือ เกือบ 4 เท่า และในผู้ป่วยที่หยุดกินยาลดความดันโลหิตมีอัตราเสียชีวิตร้อยละ 7.9
******************************7 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรีเป็นสักขีพยานในพิธีลงนามความร่วมมือด้านการค้า 4 ฉบับ
วันจันทร์ที่ 25 มิถุนายน 2561
นายกรัฐมนตรีเป็นสักขีพยานในพิธีลงนามความร่วมมือด้านการค้า 4 ฉบับ
นายกรัฐมนตรีเป็นสักขีพยานในพิธีลงนามความร่วมมือด้านการค้า 4 ฉบับ
วันนี้ เวลา 11.30 น. ณ กรุงปารีส สาธารณรัฐฝรั่งเศส พลเอกประยุทธ์ จันทร์โอชา นายกรัฐมนตรี นายสมคิด จาตุศรีพิทักษ์ รองนายกรัฐมนตรี และ นายสนธิรัตน์ สนธิจิรวงศ์ รัฐมนตรีว่าการกระทรวงพาณิชน์ ร่วมเป็นสักขีพยานในพิธีลงนามความร่วมมือด้านการค้าระหว่างภาคเอกชนไทย กรมส่งเสริมการค้าระหว่างประเทศ กระทรวงพาณิชน์ และภาคเอกชนฝรั่งเศส รวม 4 ฉบับ ดังนี้
1 กรมส่งเสริมการค้าระหว่างประเทศกับหอการค้านานาชาติ และหอการค้านานาชาติแห่งประเทศไทย ว่าด้วยความร่วมมือในการแลกเปลี่ยนข้อมูลด้านการค้าระหว่างประเทศและการพัฒนาผู้ประกอบการไทย
2 PTTGC และ Dassault Systemes ว่าด้วยกรอบความร่วมมือสัญญาว่าจ้างโครงการ digitization รับจ้างติดตั้งและดําเนินการเทคโนโลยีระบบโครงสร้าง visualization ในการวิเคราะห์ข้อมูลและเชื่อมต่อระบบวิศวกรรมโรงงาน
3 Loxley และ POMA ว่าด้วยความร่วมมือในการพัฒนา Smart city   4 มิตรผล และบริษัท Maguin และบริษัท Cristal Union เรื่องความร่วมมือในการผลิต Superfind alcohol สําหรับการผลิตยาและเครื่องสําอาง
รัฐบาลไทย-ข่าวทำเนียบรัฐบาล-พิธีทำบุญตักบาตรพระสงฆ์และสามเณร จำนวน 80 รูป เนื่องในวันขึ้นปีใหม่ 2561
วันพฤหัสบดีที่ 4 มกราคม 2561
พิธีทําบุญตักบาตรพระสงฆ์และสามเณร จํานวน 80 รูป เนื่องในวันขึ้นปีใหม่ 2561
พิธีทําบุญตักบาตรพระสงฆ์และสามเณร จํานวน 80 รูป เนื่องในวันขึ้นปีใหม่ 2561
เมื่อ 4 มกราคม 2561 พลเอก เทพพงศ์ ทิพยจันทร์ ปลัดกระทรวงกลาโหม เป็นประธานในพิธีทําบุญตักบาตรพระสงฆ์และสามเณร จากวัดมหาธาตยุวราชรังสฤษฎิ์ราชวรมหาวิหาร วัดพระเชตุพนวิมลมังคลารามราชวรมหาวิหาร จํานวน 80 รูป ณ ลานอเนกประสงค์ ในศาลาว่าการกลาโหม เพื่อความเป็นสิริมงคลแก่ข้าราชการ ลูกจ้าง พนักงานราชการของสํานักงานปลัดกระทรวงกลาโหมและครอบครัว ในการเริ่มต้นที่ดีในวันขึ้นปีใหม่ และสืบทอดพระพุทธศาสนาให้คงอยู่ตลอดไป โดยภายในพิธีมีรองปลัดกระทรวงกลาโหม นายทหารระดับสูงของสํานักงานปลัดกระทรวงกลาโหม ข้าราชการในสังกัดสํานักงานปลัดกระทรวงกลาโหม รวมถึงสมาคมภริยาข้าราชการสํานักงานปลัดกระทรวงกลาโหม เข้าร่วมอย่างพร้อมเพรียง
รัฐบาลไทย-ข่าวทำเนียบรัฐบาล- มหาดไทยเชิญชวนประชาชนทุกจังหวัดสวมเสื้อเหลือง เข้าร่วมพิธีบำเพ็ญกุศลและพิธีน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
วันเสาร์ที่ 12 ตุลาคม 2562
มหาดไทยเชิญชวนประชาชนทุกจังหวัดสวมเสื้อเหลือง เข้าร่วมพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
มหาดไทยเชิญชวนประชาชนทุกจังหวัดสวมเสื้อเหลือง เข้าร่วมพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
วันนี้ (12 ต.ค.62) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยได้แจ้งให้ทุกจังหวัดจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันอาทิตย์ที่ 13 ตุลาคม 2562 พร้อมกับส่วนกลาง จึงขอเชิญชวนพี่น้องประชาชนทุกภาคส่วน หน่วยงานภาครัฐ ภาคเอกชน ภาคประชาสังคม และจิตอาสาพระราชทาน 904 วปร. เข้าร่วมกิจกรรมตั้งแต่เวลา 07:00 น. พิธีทําบุญตักบาตร ณ ศาลากลางจังหวัดหรือสถานที่ที่จังหวัดกําหนด เวลา 08:00 น. พิธีวางพวงมาลาและพิธีถวายบังคม เวลา 19:00 น. พิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร นอกจากนี้ ตลอดทั้งวันจะมีการจัดกิจกรรมจิตอาสาพัฒนา ปรับภูมิทัศน์ ทําความสะอาดลําน้ํา คู คลอง ถวายพระราชกุศลในพื้นที่อําเภอและจังหวัดทั่วประเทศ
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทย ขอเชิญชวนพี่น้องประชาชน และทุกภาคส่วน ทั่วประเทศ ร่วมน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยพร้อมใจกันสวมเสื้อสีเหลือง เข้าร่วมพิธีและกิจกรรมในวันอาทิตย์ที่ 13 ตุลาคม 2562 ตามเวลาและสถานที่ที่จังหวัดและอําเภอกําหนด โดยพร้อมเพรียงกัน
กองสารนิเทศ สป.มท.
ครั้งที่ 172/2562
วันที่ 12 ต.ค. 2562
รัฐบาลไทย-ข่าวทำเนียบรัฐบาล-การดำเนินนโยบายการคลังของรัฐบาล
วันพุธที่ 14 กุมภาพันธ์ 2561
การดําเนินนโยบายการคลังของรัฐบาล
โฆษกกระทรวงการคลัง แถลงชี้แจงถึงการดําเนินนโยบายการคลังในช่วงที่ผ่านมาว่า ตั้งแต่ปี 2550 เป็นต้นมา
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง แถลงชี้แจงถึงการดําเนินนโยบายการคลังในช่วงที่ผ่านมาว่า ตั้งแต่ปี 2550 เป็นต้นมา รัฐบาลมีความจําเป็นที่จะต้องดําเนินนโยบายงบประมาณแบบขาดดุล โดยมีงบประมาณรายจ่ายมากกว่าประมาณการรายได้ ซึ่งทําให้รัฐบาลต้องมีการกู้เงิน เพื่อสนับสนุนให้เศรษฐกิจมีการขยายตัวอย่างต่อเนื่องและเร่งการลงทุนในโครงสร้างพื้นฐานเพื่อเพิ่มความสามารถในการแข่งขันของประเทศ เนื่องจากในช่วงที่ผ่านมา การขยายตัวทางเศรษฐกิจของประเทศยังมีข้อจํากัดจากอัตราการใช้กําลังการผลิตในภาคอุตสาหกรรมที่ยังไม่เต็มศักยภาพ ประกอบกับสถานการณ์เศรษฐกิจโลกยังคงอยู่ในภาวะซบเซา โดยการดําเนินนโยบายงบประมาณแบบขาดดุลดังกล่าว เป็นการขาดดุลสําหรับรายจ่ายเพื่อการลงทุน ซึ่งการลงทุนภาครัฐจะช่วยส่งเสริมบรรยากาศการลงทุนในภาพรวมของประเทศ ช่วยกระตุ้นและดึงดูดการลงทุนเพิ่มจากภาคเอกชนด้วย (crowding-in effect)
ภายใต้การดําเนินนโยบายการคลังในลักษณะดังกล่าว กระทรวงการคลังจะดําเนินการกู้เงินเพื่อให้สอดคล้องกับกระแสรายได้ กระแสรายจ่าย ในช่วงระยะเวลาต่าง ๆ ภายใต้ต้นทุนและความเสี่ยงที่เหมาะสม โดยมีการวางแผนการกู้เงินและบริหารเงินคงคลังร่วมกันระหว่างหน่วยงานที่เกี่ยวข้องอย่างสม่ําเสมอ เพื่อให้การดําเนินงานมีประสิทธิภาพและรอบคอบรัดกุม และเป็นการดําเนินการภายใต้กรอบวินัยการเงินการคลังตามกฎหมายทุกประการ ทั้งนี้ กระทรวงการคลังได้มีการบริหารเงินคงคลังให้เพียงพอต่อความต้องการใช้เงินในแต่ละช่วงเวลา โดยคํานึงถึงภาระดอกเบี้ย ซึ่งเป็นต้นทุนในการเก็บรักษาเงินคงคลังที่ไม่ควรจะมีมากเกินความจําเป็น
ฐานะการคลังของรัฐบาลตามระบบกระแสเงินสดประจําปี
หน่วย : ล้านบาท
ปีงบประมาณ รายได้ รายจ่าย ขาดดุลงบประมาณ
2558 2,206,981 2,601,421 (394,440)
2559 2,411,765 2,807,374 (395,609)
2560 2,444,158 2,890,545 (443,387)
ที่มา: กรมบัญชีกลาง และสํานักงานเศรษฐกิจการคลัง
การดําเนินนโยบายการคลังของรัฐบาลแบบขาดดุล ส่งผลให้เศรษฐกิจไทยขยายตัวได้ดีอย่างต่อเนื่อง (ในปี 2557 2558 และ 2559 เศรษฐกิจไทยขยายตัวร้อยละ 0.9 2.9 และ 3.2 ตามลําดับ) ทั้งนี้ กระทรวงการคลัง โดยสํานักงานเศรษฐกิจการคลังคาดว่า ในปี 2560 และ 2561 เศรษฐกิจไทยจะขยายตัว
ได้ถึงร้อยละ 4.0 และ 4.2 ตามลําดับ ซึ่งนับว่าเป็นการขยายตัวสูงสุดในรอบ 5 ปี
ในขณะที่ระดับหนี้สาธารณะของประเทศตลอดระยะเวลาที่ผ่านมาอยู่ภายใต้กรอบความยั่งยืนทางการคลัง โดยสัดส่วนหนี้สาธารณะคงค้างต่อ GDP ณ เดือนธันวาคม 2560 อยู่ที่ร้อยละ 41.76 (ซึ่งต่ํากว่ากรอบความยั่งยืนทางการคลังที่กําหนดให้สัดส่วนหนี้สาธารณะคงค้างต่อ GDP ไม่เกินร้อยละ 60) สะท้อนให้เห็นถึงเสถียรภาพทางการคลังของประเทศ
อย่างไรก็ดี ในระยะต่อไป หากภาวะเศรษฐกิจไทยสามารถขยายตัวได้อย่างเต็มศักยภาพ รัฐบาลก็อาจไม่มีความจําเป็นที่จะต้องดําเนินนโยบายงบประมาณแบบขาดดุล โดยภาคเอกชนจะเป็นกลไกหลักในการขับเคลื่อนเศรษฐกิจต่อไป นอกจากนี้ รัฐบาลโดยกระทรวงการคลังยังคงมีนโยบายที่มุ่งเน้นการจัดทํางบประมาณสมดุล พร้อมทั้งยังมีการจัดทําแผนการคลังระยะปานกลาง เพื่อเป็นการรักษากรอบวินัยการเงินการคลังของประเทศให้มีความมั่นคงและมีเสถียรภาพ และสามารถรองรับผลกระทบที่จะเกิดขึ้นจากปัจจัยลบทั้งภายในและภายนอกประเทศได้อย่างมีประสิทธิภาพ
สํานักนโยบายการคลัง สํานักงานเศรษฐกิจการคลัง
โทร 0 2273 9020 ต่อ 3558